20. februar 2020

Ref. Bank2

FINANSTILSYNET

Århusgade 110

2100 København Ø

Tlf. 33 55 82 82

Fax 33 55 82 00

CVR-nr. 10 59 81 84

finanstilsynet@ftnet.dk

www.finanstilsynet.dk

erhvervsministeriet

|  |
| --- |
| Anvendelse af fradragsfaktorerne til opgørelse af modificeret varighed for variabelt forrentede obligationer med renteloft |

Finanstilsynet udgiver kvartalsvis et benchmark for fradragsfaktorer til opgørelse af modificeret varighed for variabelt forrentede realkreditobligationer med renteloft. De modificerede varigheder anvendes til institutternes kvartalsvise kapitalopgørelser.

Finanstilsynet har noteret sig, at nogle institutter anvender fradragsfaktorerne til risikostyring. Fradragsfaktorerne er opgjort med henblik på opgørelsen af kapitalkrav og opgøres som nævnt kun kvartalvis. Herudover tager fradragsfaktorerne ikke højde for særlige forhold i de enkelte serier. Fradragsfaktorerne har derfor en række mangler og er ikke velegnede til brug for risikostyring uden supplerende risikomål. Institutter der overvejer at anvende benchmarket i risikostyring bør derfor forholde sig til, om dette er tilstrækkeligt, særligt hvis der er tale om SIFI-institutter eller institutter med en betydelig obligationsbeholdning.

Metoden baseres primært på serier med stor udestående mængde. Et pengeinstitut med en stor beholdning af relativt små serier i de enkelte kuponrenter, bør derfor overveje, om benchmarket er passende for den del af beholdningen, eller om yderligere risiko skal afdækkes i søjle 2.

Derudover tager metoden ikke højde for, at visse obligationer har bindende rentegulv. Et institut med en stor beholdning af disse serier, bør derfor overveje, om benchmarket er passende for den del af beholdningen, eller om yderligere risiko skal afdækkes i søjle 2.

Den nye opgørelsesmetode for fradragsfaktorer er beskrevet yderligere i notatet *”Finanstilsynets benchmark for fradragsfaktorer”*